Document ID: 32010R0599

A BIZOTTSÁG 599/2010/EU RENDELETE
(2010. július 8.)
a halászati tevékenységekre vonatkozó információ elektronikus rögzítéséről és jelentéséről, valamint a távérzékelés eszközeiről szóló 1966/2006/EK tanácsi rendelet végrehajtására vonatkozó részletes szabályok megállapításáról és az 1566/2007/EK rendelet hatályon kívül helyezéséről szóló 1077/2008/EK bizottsági rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a halászati tevékenységekre vonatkozó információ elektronikus rögzítéséről és jelentéséről, valamint a távérzékelés eszközeiről szóló, 2006. december 21-i 1966/2006/EK tanácsi rendeletre (1) és különösen annak 5. cikkére,
mivel:
(1)
Az 1966/2006/EK tanácsi rendelet előírja, hogy részletes szabályokat kell elfogadni azon formátumok meghatározására, amelyeket az illetékes hatóságok az ellenőrzési és vizsgálati célú információcseréhez fognak használni.
(2)
A halászati tevékenységekre vonatkozó információ elektronikus rögzítéséről és jelentéséről, valamint a távérzékelés eszközeiről szóló 1966/2006/EK tanácsi rendelet végrehajtására vonatkozó részletes szabályok megállapításáról és az 1566/2007/EK rendelet hatályon kívül helyezéséről szóló, 2008. november 3-i 1077/2008/EK bizottsági rendelet (2) hatályos változatának mellékletében meghatározott formátum gyakorlati alkalmazása és a tagállamokban történt legutóbbi fejlemények rámutattak arra, hogy a szóban forgó formátum további csiszolásra szorul azért, hogy az információcsere a megegyezés szerinti XML-formátumban, egymással kompatibilis adatokkal történjék. A mellékletet ezért új mellékletnek kell felváltania.
(3)
Az e rendeletben előírt intézkedés összhangban van a Halászati és Akvakultúra-ágazati Irányítóbizottság véleményével,
ELFOGADTA EZT A RENDELETET:
1. cikk
Az 1077/2008/EK rendelet módosítása
Az 1077/2008/EK rendelet a következőképpen módosul:
A hivatkozott rendelet mellékletének helyébe e rendelet mellékletének szövege lép.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. július 8-án.

Labels: 12
6